เมื่อวันที่ 14 มิถุนายน 2023 เรือประมงที่ลักลอบขนผู้อพยพอับปางในทะเลไอโอเนียน นอกชายฝั่งเมืองปีโลส หน่วยภูมิภาคเมซีนีอา ประเทศกรีซ ประมาณกันว่าเรือดังกล่าวบรรทุกผู้ลี้ภัยมามากถึง 750 คน หน่วยค้นหาและกู้ภัยของทางการกรีซสามารถช่วยเหลือผู้รอดชีวิตได้รวม 104 คน ในจำนวนนี้มีทั้งพลเมืองของอียิปต์ ซีเรีย ปากีสถาน อัฟกานิสถาน และปาเลสไตน์ และสามารถกู้ศพรวม 82 ศพ ในขณะที่อีกหลายร้อยคนยังสูญหาย

การอับปาง
---------

เรือลำที่เกิดเหตุใช้ชื่อว่า *อันดรีอันนา* (Andrianna) ออกเดินทางจากเมืองฏุบรุกในภูมิภาคไซเรเนอิกา ประเทศลิเบีย ทางใต้ของเกาะครีตในประเทศกรีซ เมื่อวันที่ 10 มิถุนายน 2023 เรือลำดังกล่าวบรรทุกผู้โดยสารจำนวนมากเกินกำหนด ตามข้อมูลที่ได้จากอะลาร์มโฟน องค์กรการกุศลสาธารณประโยชน์ด้านการค้นหาและกู้ภัยของยุโรปซึ่งอ้างว่าได้รับสัญญาณจากเรือลำดังกล่าว ระบุว่าเรือมีผู้โดยสารมากกว่า 750 คน อย่างไรก็ตาม ไม่เป็นที่แน่ชัดว่าจำนวนนี้มาจากเรือลำเดียวกับที่อับปางหรือไม่ ส่วนองค์การระหว่างประเทศเพื่อการย้ายถิ่น (ไอโอเอ็ม) ประมาณการผู้โดยสารบนเรืออยู่ที่ราว 400 คน โยอันนิส ซาฟีโรปูโลส (Ioannis Zafiropoulos) รองนายกเทศมนตรีนครกาลามาตา เมืองท่าของกรีซในหน่วยภูมิภาคเมซีนีอา ระบุว่าบนเรือมีผู้โดยสารกว่า 500 คน เรือลำดังกล่าวเป็นเรือประมง และประมาณกันว่ามีความยาว 20–30 เมตร เรือลำนี้มีจุดหมายปลายทางอยู่ที่อิตาลี

เมื่อวันที่ 13 มิถุนายน กองกำลังรักษาการณ์ชายฝั่งอิตาลีแจ้งเตือนทางการกรีซและฟรงแต็กซ์ (หน่วยงานป้องกันพรมแดนของสหภาพยุโรป) ว่ามีเรือกำลังมุ่งหน้าเข้ามา และเรือดังกล่าวกำลังอยู่ในภาวะคับขัน โดยเฉพาะอย่างยิ่งทางการอิตาลีแจ้งให้กรีซทราบว่าเรือลำนั้นเคลื่อนที่อย่างผิดปกติ กองกำลังรักษาการณ์ชายฝั่งของกรีซอ้างว่าหลังจากนั้น อากาศยานของฟรงแต็กซ์และเรือสินค้าสองลำ ตรวจพบว่าเรือลำดังกล่าวกำลังมุ่งหน้าขึ้นเหนือด้วยความเร็วสูง ทางการกรีซจึงส่งเรือออกไปเพิ่มเติม เจ้าหน้าที่กรีซอ้างว่าได้พยายามเสนอความช่วยเหลือแก่เรือลำดังกล่าว แต่ถูกปฏิเสธ

ในช่วงบ่าย เรือสินค้าลำหนึ่งมุ่งหน้าเข้าหาเรืออันดรีอันนาและเสนอความช่วยเหลือ แต่ผู้โดยสารของอันดรีอันนาปฏิเสธ หลังจากนั้น เรือสินค้าอีกลำได้เสนอความช่วยเหลือเช่นกัน และก็ถูกปฏิเสธอีกเช่นกัน เรือรักษาการณ์ชายฝั่งของกรีซเข้าใกล้เรือลำดังกล่าวในช่วงเย็น และยืนยันว่าบนเรือมีผู้อพยพจำนวนมาก ผู้อพยพบนเรือปฏิเสธไม่รับความช่วยเหลือใด ๆ และระบุว่าพวกตนประสงค์จะเดินทางต่อไปยังอิตาลี ในการเข้าหาเรือทั้งสามครั้ง ผู้อพยพบนเรือระบุว่าพวกตนต้องการอาหารและน้ำซึ่งเรือรักษาการณ์ของกรีซและเรือสินค้าติดธงมอลตาได้จัดหาให้

เมื่อเวลาราว 01:40 น. (เวลาออมแสงยุโรปตะวันออก) ของวันที่ 14 มิถุนายน กองกำลังรักษาการณ์ชายฝั่งของกรีซได้รับแจ้งว่าเครื่องยนต์ของเรืออันดรีอันนาพัง และขอความช่วยเหลือ ทางการกรีซจึงมุ่งหน้าเข้าเรือลำดังกล่าว และรายงานว่าได้ "เห็นเรือเลี้ยวขวา แล้วก็เลี้ยวซ้ายหักศอก ก่อนที่จะเลี้ยวขวาอีกครั้งอย่างแรงมากจนทำให้เรือพลิกคว่ำ" ราว 10–15 นาทีต่อมา เรืออันดรีอันนาได้อับปางลง ผู้โดยสารตกน้ำและลอยไปตามคลื่นในทะเลไอโอเนียน เรืออับปางที่ตำแหน่งห่างจากชายฝั่งเมืองปีโลสในแคว้นเพโลพอนนีสไปประมาณ 50 ไมล์ (80 กิโลเมตร) ตรงจุดที่เรืออับปาง พื้นทะเลมีความลึกราว 4,000 ถึง 5,200 เมตร รายงานของกองกำลังรักษาการณ์ชายฝั่งกรีซระบุว่าบนเรือไม่มีใครสวมเสื้อชูชีพเลย

อ้างอิง
-------

1. ↑  "Οργή και θλίψη, ενώ σβήνουν οι ελπίδες για άλλους επιζώντες" [Rage and grief, while hope fades for other survivors]. *Efimerida ton Syntakton* (ภาษากรีก). 15 June 2023. สืบค้นเมื่อ 15 June 2023. Στο μεταξύ οι έρευνες που συνεχίστηκαν αδιάκοπα όλο το προηγούμενο 24ωρο ήταν άκαρπες και ο επίσημος απολογισμός παραμένει 78 νεκροί και 104 διασωθέντες. [In the meantime, the searches that continued uninterrupted throughout the previous 24 hours were fruitless and the official tally remains 78 dead and 104 rescued.]
2. ↑
3. ↑  "Ναυάγιο στην Πύλο: «Δεν έχουμε ξαναζήσει τέτοια τραγωδία στη χώρα μας» see" [Shipwreck in Pylos: "We have never experienced such a tragedy in our country"]. *Kathimerini*. สืบค้นเมื่อ 15 June 2023.
4. ↑  "'Sudden' shift in weight caused migrant boat to sink, Greek coast guard says, as hundreds more feared dead". CNN. 15 June 2023. สืบค้นเมื่อ 15 June 2023.
5. ↑  "Greece finds no more survivors of migrant boat disaster with hundreds missing". NBC News. 15 June 2023. เก็บจากแหล่งเดิมเมื่อ 15 June 2023. สืบค้นเมื่อ 15 June 2023.
6. 1 2  Brudeau, Cain (14 June 2023). "Dozens drown in latest European migrant boat disaster". Courthouse News Service. สืบค้นเมื่อ 14 June 2023.
7. 1 2 3  "Hundreds missing in 'one of Greece's biggest migrant tragedies'" (ภาษาอังกฤษแบบบริติช). BBC News. 14 June 2023. เก็บจากแหล่งเดิมเมื่อ 14 June 2023. สืบค้นเมื่อ 14 June 2023.
8. 1 2 3  Sands, Leo; Parker, Claire (14 June 2023). "At least 79 dead, hundreds missing in year's deadliest wreck off Greece". *The Washington Post* (ภาษาอังกฤษแบบอเมริกัน). สืบค้นเมื่อ 14 June 2023.
9. 1 2 3 4
10. ↑  Smith, Helena (14 June 2023). "At least 79 people drown as refugee boat sinks off Greece". *The Guardian* (ภาษาอังกฤษแบบบริติช). เก็บจากแหล่งเดิมเมื่อ 15 June 2023. สืบค้นเมื่อ 14 June 2023.
11. ↑  "Dozens of migrants dead, fears for hundreds missing in Greece shipwreck" (ภาษาอังกฤษ). France 24. Agence France-Presse. 14 June 2023. สืบค้นเมื่อ 14 June 2023.
12. ↑  Tagaris, Karolina; Prousalis, Stamos (14 June 2023). "At least 79 drown, hundreds missing in migrant shipwreck off Greece" (ภาษาอังกฤษ). Reuters. เก็บจากแหล่งเดิมเมื่อ 14 June 2023. สืบค้นเมื่อ 14 June 2023.
13. 1 2  Labropoulou, Chris Liakos, Catherine Nicholls, Elinda (14 June 2023). "At least 79 people drown after migrant boat sinks off Greek coast" (ภาษาอังกฤษ). CNN. เก็บจากแหล่งเดิมเมื่อ 14 June 2023. สืบค้นเมื่อ 15 June 2023.
14. 1 2 3  Kitsantonis, Niki; Engelbrecht, Cora (14 June 2023). "At Least 79 Die as Boat Carrying Migrants Sinks Near Greece". *The New York Times* (ภาษาอังกฤษแบบอเมริกัน). เก็บจากแหล่งเดิมเมื่อ 14 June 2023. สืบค้นเมื่อ 14 June 2023.
15. ↑